[{"text_idx": "#000001", "text": "Mae\u2019n Flwyddyn y Mo\u0302r yng Nghymru, ac rydym am fynd amdani er mwyn canu clodydd ein harfordir anhygoel \u2013 ac wrth gwrs, gan mai ty\u0302 bwyta ydyn ni, rydym ni\u2019n mynd i so\u0302n am fwyd mo\u0302r!"}, {"text_idx": "#000002", "text": "Mae bioamrywiaeth Gogledd Cymru yn achos dathlu, ac mae ein harfordir eang ysgubol yn llawn pysgod o bob math."}, {"text_idx": "#000003", "text": "Rydym yn dathlu bwyd lleol, ac felly, rydym yn gwneud ein gorau glas i ddefnyddio pysgod sy\u2019n cael eu dal yn lleol \u2013 a \u2018Mike Fish\u2019 sy\u2019n ein cyflenwi ni \u2013 sy\u2019n dal ac yn cyflenwi pysgod blasus sydd wedi\u2019u dal yn lleol."}, {"text_idx": "#000005", "text": "Mewn gwirionedd \u2013 Caernarfon yw un o\u2019r llefydd gorau ar gyfer pysgota, gyda nifer o bysgotwyr brwd yn dewis y moroedd a\u2019r llynnoedd o gwmpas yr ardal fel eu hoff le i bysgota i gael cyflenwad o safon o Gymru. Mae pier tref Caernarfon yn un o hoff lefydd pysgotwyr wrth iddyn nhw geisio torri\u2019r record am y Merfog Du (Black Bream) a gafodd ei ddal oddi ar y pier flynyddoedd lawer yn o\u0302l."}, {"text_idx": "#000006", "text": "Os nad ydych chi wedi clywed yn barod \u2013 rydym yn dod a\u0302\u2019n cariad at fwyd mo\u0302r i W\u0302yl Fwyd Caernarfon, lle bydd ein stondin yn gwerthu Cregyn Gleision, Cocos a Bacwn a Paella."}, {"text_idx": "#000007", "text": "Gyda golwg ar warchod bioamrywiaeth anhygoel y mo\u0302r, mae\u2019r holl bysgod rydym yn eu defnyddio yn cael eu dal drwy\u2019r ffordd swyddogol gan ddefnyddio cyflenwyr sydd wedi\u2019u hardystio."}, {"text_idx": "#000008", "text": "Yn y Black Boy Inn, mae ein bwyd mo\u0302r yn adnabyddus gan bobl leol a theithwyr fel ei gilydd, sy\u2019n mwynhau sgod a sglods, eog wedi\u2019i fygu, pastai pysgod, hadog, cimwch a llawer mwy."}, {"text_idx": "#000009", "text": "Rydym yn cynnal treftadaeth forwrol tref Caernarfon ar lannau\u2019r Fenai, ac yn falch o allu cynnig amrywiaeth eang o\u2019r bwyd mo\u0302r gorau yn y wlad."}, {"text_idx": "#000010", "text": "Dyma rai adolygiadau o\u2019n bwyd mo\u0302r \u2013 \u201cCregyn gleision ffres, lleol wedi\u2019u coginio\u2019n berffaith mewn saws garlleg, gwin gwyn a hufen, gyda bara crystiog ar yr ochr. Fe wnaethon ni fwynhau diwrnod hyfryd o haf a bwyta\u2019n yr ardd gwrw. Cafodd un o\u2019n grw\u0302p y salad cimwch oedd r\u2019un mor arbennig.\u201d"}, {"text_idx": "#000011", "text": "\u201cBwyd gwych. Cregyn gleision a chrymbl physgod. Wrth fy modd.\u201d"}, {"text_idx": "#000012", "text": "\u201cGes i\u2019r cegddu (hake) a chafodd fy ngw\u0302r y stiw pysgod (os dwi\u2019n cofio\u2019n iawn). Dyma ddarn hyfryd o bysgodyn. Roedd y gwasanaeth yn dda, a doedd dim rhaid aros yn hir.\u201d"}, {"text_idx": "#000013", "text": "\u201c.. Penderfynodd y ddau ohono ni gael y pysgodyn a\u2019r sglodion ac roedd y pryd yn enfawr \u2013 a\u2019r pysgodyn yn fendigedig mewn cytew ysgafn hyfryd\u201d."}]